**A picture containing drawing

Description automatically generated**

**Fundargerð – 542. stjórnarfundur Kölku**

Fundur í stjórn Kölku sorpeyðingarstöðvar sf. var haldinn þriðjudaginn 20. desember 2022, kl. 16:30 í fundarsal Kölku í Helguvík og á teams.

Mættir: Önundur Jónasson (ÖJ), Ingþór Guðmundsson (IG), Eiður Ævarsson (EÆ), Svavar Grétarsson (SG), Kristín Ragnheiður Eiríksdóttir (KRE) og Steinþór Þórðarson (SÞ).

IG, SG og KRE tóku þátt á fundinum í gegnum teams.

Dagskrá:

1. Skýrsla framkvæmdastjóra fyrir nóvember og desember.
2. Bréf frá CC í Noregi til umfjöllunar og afgreiðslu.
3. Önnur mál.

1. **Skýrsla framkvæmdastjóra fyrir nóvember og desember**

Framkvæmdastjórinn fór yfir helstu atriði í rekstrinum frá síðasta stjórnarfundi. SÞ fór yfir öryggismál, en ekkert öryggis- eða umhverfisatvik hefur verið skráð frá seinasta fundi. SÞ upplýsti stjórn að það hafi verið ágætisafköst í október, 1540 kg/klst og mikið að gera í spilliefnabruna. Í nóvember varmeðaltal 1546 kg/klst og minna að vera í spilliefnum en höfum ekki verið að vísa þeim frá okkur. Við erum núna í stoppi en ef áætlað er í desember þá verður heildarmagnið líklegast rúm 11.700 tonn. Ágætisniðurstaða fyrir árið. SÞ fór einnig yfir hver staðan á samningaviðræðum við Terra væru.

Undir þessum dagskrárlið var einnig rædd bilun sem kom upp hjá Kölku. SÞ fór yfir bilunina og upplýsti að brennslan hafi verið stöðvuð í kjölfar bilunarinnar. SÞ fór yfir hver staðan á biluninni væri í dag og framhaldið. Eftir góða umræðu undir þessum dagskrárlið ákvað stjórn að fela SÞ að finna óháðan aðila til að koma og taka úttekt á núverandi viðhaldsáætlun og gera tillögu að úrbótum.

1. **Bréf frá CC í Noregi til umfjöllunar og afgreiðslu**

SÞ fór yfir bréf frá CC í Noregi. SÞ fór einnig yfir álit Haraldar Flosa Klein, lögmanns, og þau áhyggjuefni sem upp koma í áliti hans, m.a. möguleg útboðsskylda, CO2 reglur og trúnaðarákvæði.

Framkvæmdastjóri kom með tillögu um að bjóða CC á fund og fá Harald Flosa með á þann fund. IG kom fram með hugmyndir um að fá sérfræðing á þessu sviði með okkur í lið, hvort sem það Harald Flosa eða annan lögmann sérfróðann um kolefnismál. Stjórn var sammála og fól framkvæmdastjóra að bóka þann fund.

1. **Önnur mál**

IG fór yfir bréf sem barst frá bæjarstjóranum í Grindavík, þar sem Fannar, bæjarstjóri Grindavíkurbæjar upplýsti Kölku um að bæjarstjórnin hafi frestað dagskráliðnum Kalka sorpeyðing – söfnun úrgangs og söfnunarílát, vegna nýrra upplýsinga um mögulegan fjölda af tunnum.

IG undirritaði f.h. SÞ sameiginlega svæðisáætlun sorpsamlaganna á Suðvesturlandi.

Fleira var ekki tekið fyrir á fundinum og honum slitið kl. 17:56.

Næsti fundur er áætlaður þriðjudaginn 10. janúar 2023.

Fundargerð samþykkt með tölvupósti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Önundur Jónasson Ingþór Guðmundsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svavar Grétarsson                                              Eiður Ævarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristín Ragnheiður Eiríksdóttir Steinþór Þórðarson